Győztek a kosaraslányok!
Kemény küzdelemben, e végül a mieink kerekedtek felül Komlón, 52-58-as végeredménnyel.
Pomsár Szilvia, a BSE női csapatának edzője: "A Komló csapata a tavalyi évhez képest erősített játékosállományban,végig szoros küzdelemben voltunk.Több eladott labdánk volt,és kimaradtak a közeli dobásaink.A végjátékban, a rutinunkkal és higgadt játékkal tudtuk fordítani a mérkőzést a harcias csapat ellen."
Az eredmények negyedenként:
Komló-Bsz:12-15, 29-27, 38-38, 52-58 a végeredmény.
Falt arány: 26-14.
Papp Emese:8p.
Kniesz Bernadett:13p.
Horváth Rita:19p.
Pomsár Szilvia:18p.
Az ellenfél összefoglalója:
"Nem sikerült a bajnokverés a komlói lányoknak!
Nagy rangadót rendeztek a bajnokság második fordulójában, hiszen a tavalyi bronzérmes Komlói Bányász a bajnok Bátaszéket fogadta. Az a 120 néző, aki kilátogatott a mérkőzésre, nagy csatát láthatott, még a lefújás előtti pillanatokban is fej-fej mellett haladtak a csapatok. A rutinos vendégjátékosok az utolsó percekben csak a büntetővonalról tudtak pontokat szerezni, míg a hazai lányok kinti dobásai nem estek be a gyűrűbe. Elkeseredésre nem lehet oka sem a csapatnak, sem pedig a szurkolóknak, hiszen a Czukor János vezette lányok tovább folytatják menetelésüket, és ilyen játékkal méltó ellenfelei lehetnek bármely csapatnak a bajnokságban.
Román Réka csapatkapitány értékelése a lefújást követően:
„Jó iramú mérkőzésen, nem megérdemelve, maradt alul csapatunk a Bátaszék ellen. Végig szoros volt a mérkőzés, de a sok személyi hibával játszó csapatunk az utolsó negyedben veszítette el a meccset. A mi dobásaink kimaradtak az ellenfél pontosan értékesítette a dobásait. Nincs szégyenkezni valónk, mindenki nagyot küzdött és igazi csapatként működtünk együtt!”
Regionális Felnőtt Női Bajnokság, II. Forduló
2013 10.25., Komló Városi Sportközpont
Komlói Bányász –Bátaszék SE : 52-58 (12-15; 17-12; 9-11; 14-20)
Dobók: BALÁZSNÉ MITUK ERIKA 4, ROMÁN RÉKA 4, MESZARICS RÉKA 6, KAKÓCZ KATA 13/9, FÓRIS FANNI 1
Cserék: SZABÓ NÓRA 4, KLONFÁR DÓRA 5/3, GYÖRKÖS ADRIENN 11, JÉHN HANGA 4, PAP VANESSZA
Edző: Czukor János
Czukor János értékelése a meccset követően:
„Remek mérkőzést játszottunk a nagy rutinnal rendelkező Bátaszék ellen és megteremtettük a lehetőséget a győzelemre! Most nem sikerült a végjáték, de biztató a későbbiekre nézve, hogy a két csapat közti tavalyi, majd 50 pontos különbséget sikerült jócskán lefaragni. Játékosaimat csak dicséret illeti, nagyon akartak, végre mindenki megpróbálta kihozni magából a legjobbat! Hiányérzet persze maradt bennem, meg kell még tanulnunk a kis arányú előnyünket is megtartani, valamint véleményem szerint kissé felborult a falut arány a két gárda között.”
A cikket összeállította Perleczky Boglárka."
2017 www.bataszek.net | Copyright © 2017 | Látogatók: 1357375